Създадоха червей, който не може да се напие - Вестник Утро
Любопитно | От: БГНЕС | 16 юли 2014, 13:27 | коментара
Учени създадоха червей, който никога не може да се напие с алкохол.
В организма на червея е поставена молекула, която напълно блокира ефекта на алкохола. За опита е избран червей от вида Caenorhabditis elegans, защото губят способността си да се движат, когато са пияни.
Учените от Университета в Тексас смятат, че резултатите от това изследване могат да бъдат използвани за създаването на лекарство, което не позволява на човек да се напие, без значение на количеството консумиран алкохол. Подобно лекарство може да се използва от алкохолици, тъй като може да противодейства на опияняващия и пристрастяващия ефект на алкохола.
Мутацията при червея, която блокира влиянието на алкохола, не нарушава останалите функции на организма му. Когато е трезвен, червеят може да се движи и да изкривява тялото си, а когато е пиян тялото му се изправя.